«Στηρίζουμε...Παίζοντας»

Το **13o «Στηρίζουμε...Παίζοντας»** έρχεται την **Παρασκευή 22/09/2023** από τις **16:00** έως τις **21:00** στον **πολυχώρο WE** (Λεωφόρο 3ης Σεπτέμβρη & Γρ.Λαμπράκη Θεσσαλονίκη), πιο παιχνιδιάρικο από ποτέ!

Νέο ξεκίνημα για την **Αρωγή Θεσσαλονίκης**, που επανέρχεται με δράσεις αλληλεγγύης, έχοντας για ακόμα μία φορά στο πλευρό της το **Κέντρο Πολιτισμού Περιφέρειας Κεντρικής Μακεδονίας**.

Στο 13ο **«Στηρίζουμε…Παίζοντας»** χάρη στο **Κέντρο Πολιτισμού Περιφέρειας Κεντρικής Μακεδονίας** στηρίζονται και οι καλλιτέχνες που συμμετέχουν στην εκδήλωση.

Ο σκοπός της εκδήλωσης είναι η συλλογή τροφίμων για τις άπορες οικογένειες που στηρίζει η **ΑΡΩΓΗ ΘΕΣΣΑΛΟΝΙΚΗΣ** και πραγματοποιείται στο πλαίσιο των δραστηριοτήτων της ομάδας, με στόχο τόσο την ευαισθητοποίηση του κοινού όσο και την έμπρακτη συμμετοχή του σε θέματα εθελοντισμού και αλληλεγγύης.

**Για τον λόγο αυτόν, αντί εισιτηρίου, συλλέγουμε τρόφιμα μακράς διάρκειας, χαρτικά, απορρυπαντικά και είδη προσωπικής υγιεινής.**

Η Αρωγή Θεσσαλονίκης είναι μια ομάδα εθελοντών πολιτών, οι οποίοι δε δέχονται χρήματα ούτε φάρμακα, αλλά συγκεντρώνουν καθημερινά τρόφιμα μακράς διαρκείας και είδη πρώτης ανάγκης, τα οποία προσφέρονται σε οικογένειες μονογονεϊκές, σε οικογένειες που και οι δυο γονείς είναι άνεργοι και γενικώς σε άτομα που η κρίση τα έφερε σε στάδιο οριακής επιβίωσης ακόμα και εξαθλίωσης.

**Η εκδήλωση πραγματοποιείται σε συνδιοργάνωση και υπό την αιγίδα της Περιφέρειας Κεντρικής Μακεδονίας και του Κέντρου Πολιτισμού Περιφέρειας Κεντρικής Μακεδονίας.**

Σας περιμένουμε όλους μικρούς και μεγάλους να διασκεδάσουμε παρέα!

**ΠΡΟΓΡΑΜΜΑ :**

**16:00 - 16:45** Η Ομάδα Κουκλοθέατρου Άρες Μάρες σε μία διαδραστική παράσταση κουκλοθέατρου με ζωντανή μουσική και τραγούδι με τίτλο «Το βιολί του Βασιλιά».

**16:00 - 17:00** Η Ξυλοπόδαρη «Η Ψηλή» θα υποδέχεται τους μικρόυς μας φίλους.

**16:00 - 18:00** ΕκπαιδευτικήΡομποτική ROBOT SET GO robotics and more

**16:00 - 20:00** Στην παρέα μας οι μασκότ Μικροί Κύριοι – Μικρές Κυρίες, παίζουν και φωτογραφίζονται με τους μικρούς μας φίλους.

**17:00 - 17:30**  Ο Comedian Magician Marmelo Manizates σε μία ξεχωριστή παράσταση.

**17:40 - 18:20** «Η φράουλα και η πιπεριά βρήκανε κακό μπελά» σε μια παιχνιδιάρικη αφήγηση από την συγγραφέα και διαιτολόγο Ειρήνη Τοπαλίδου.

**18:00 - 19:00** Μαζί με τον Animator και Comic Creator Γιάννη Τεξή της AddArt, φτιάχνουμε ήρωες των comic με πλαστελίνες.

**18:30 - 19:15** Η αφηγήτρια Στέλλα Τσίγγου μας ταξιδεύει με τη διαδραστική παράσταση αφήγησης "Ιστορίες από τη Γη ως τον Ουρανό" παρέα με τους μουσικούς Κατερίνα Κρητικοπούλου και Ζωγράφο Σταυρίδη.

**19:00 - 21:00** Στην παρέα μας τα αγαπημένα μας Στρουμφάκια, παίζουν και φωτογραφίζονται με τους μικρούς μας φίλους.

**20:00 - 20:40** Η Ναντίνα Κυριαζή & η Λένα Τσαμπάζη αφηγούνται παρέα με μία κιθάρα το παραμύθι «Τα πρέπει και τα θέλω στου σκιάχτρου το καπέλο».

**ΟΛΟΗΜΕΡΑ :**

Η **GREAT ESCAPE**, τα πιο διαδραστικά escape rooms της Θεσσαλονίκης θα βρίσκονται μαζί μας με μοναδικά παιχνίδια γρίφων για μικρούς και μεγάλους!

Face Painting από τα Πολύχρωμα Πινέλα.

Τοίχος αναρρίχησης
Κατασκευές και χειροτεχνίες για τις πρώτες μέρες στο σχολείο.

…και πολλές πολλές εκπλήξεις!

Μαζί μας θα είναι η **ΠΡΟ.Τ.Ε.Κ.Τ.Α.** Παύλου Μελά Σταυρούπολης & Κορδελιού – Ευόσμου.

Εθελοντικά στηρίζουν την δράση μαθητές του **1ου ΕΠΑΛ Καλαμαριάς**.

**Άμεσες ανάγκες σε τρόφιμα και λοιπά είδη:**

**Ελαιόλαδα, Σπορέλαια
Ντοματοχυμοί, Κέτσαπ
Αλάτια, Ξύδια, Χυμός λεμόνι (για μαγείρεμα)
Όσπρια (φακές, ρεβίθια)
Ρύζι
Mέλια, πραλίνες, μαρμελάδες
Πρωινά (γάλατα μακράς διάρκειας, κακάο, δημητριακά, φρυγανιές, κομπόστες, καφέδες, κέικ κλπ)
Ζαχαρώδη (μπισκότα, κράκερς, μπάρες δημητριακών, κρουασάν κλπ)
Κονσέρβες διάφορες, Πουρέ πατάτας
Χαρτί υγείας, Χλωρίνες και καθαριστικά γενικής χρήσης
Είδη προσωπικής υγιεινής (σαμπουάν, αφρόλουτρα, σαπούνια, οδοντόκρεμες, κρεμοσάπουνα, σερβιέτες κλπ)
Μωρομάντηλα,
Απορρυπαντικά ρούχων, Απορρυπαντικά πιάτων**

**Με εκτίμηση
Η Ομάδα της Αρωγής Θεσσαλονίκης**